# Ephraim Kishon

### Izvor: Wikipedija

Ephraim Kishon (אפרים קישון Budimpešta, 23. kolovoza 1924. – Švicarska, 29. siječnja 2005.) izraelski humorist, dramatičar, scenarist i filmski redatelj

## [uredi] Životopis

Rođen je u Budimpešti kao Ferenc Hoffman, studirao je likovne umjetnosti - slikarstvo i skulpturu kad je počeo pisati drame i humoreske. Za vrijeme drugog svjetskog rata prošao je kroz nekoliko nacističkih konc-logora, pobjegao je za vrijeme prijevoza u logor smrti Sobibor u Poljskoj, i skrivao se ostatak rata kao slovački radnik.

Poslije 1945. mijenja prezime u Kishont i vraća se u Mađarsku, od kuda bježi u Izrael 1949. pred terorom komunističkog režima, gdje mu useljenički službenik mijenja prezime u Kishon.

Ženio se tri puta, prvi puta 1946. s Evom (Chawa) Klamer, brak je završio razvodom, druga supruga Sara preminula je 2002, trećom suprugom se oženio 2003. godine, a sve ih je zvao u svojim djelima najbolja od svih žena.

Ima i troje djece: Raphaela (r. 1957), Amira (r. 1964), i Renanu (r. 1968), koje je također slikovito opisao u svojim pričama, poput Renanina opisa u priči Duda Cuci ili Amira u priči Pakao zvani kakao.

## [uredi] Filmski rad

Njegovi filmovi Sallah Shabati (1964.) i Shoter Azulai (1970.) nominirani su za Oscara u kategoriji najboljeg stranog filma.

## [uredi] Književni rad

Djela su mu prevedena na 37 jezika, pedesetak knjiga koje je napisao prodano je u više od 40 milijuna primjeraka. Navedena je većina njegovih knjiga kako su izdavane u Hrvatskoj.

- "Nije fer, Davide" (1977.) - 73 priče - objavljena je u biblioteci HIT, a kasnije je objavljena u biblioteci Evergreen prva polovica knjige s 36 priča
- "Kita boli more" (1980.)
- "Kod kuće je najgore" (1982.) - 34 obiteljske priče, spremanje najbolje supruge na svijetu za doček Nove godine je legendarna priča koja blago karikira pripreme ljepšeg spola za izlazak iz kuće
- "Nema nafte Mojsije" (1984.) - 36 priča s tematikom života u Izraelu
- "Lisac u kokošinjcu" (1985.) - roman, satira na život u Izraelu
- "Još malo pa istina" (1987.) - s podnaslovom: "Priča o mojim pričama"
- "Deva kroz ušicu igle" (1988.) - priče
- "Ništa tu Abraham ne može" (1990.) - priče
- "Voljeni moj lažljivac" (1997.) - priče, zajedno s Sarom Kishon
- "Priručnik za menadžere" (2000.) - priče

Ostale knjige:

- "Jabuka je svemu kriva"
- "Blago onome tko vjeruje"
- "Mein kamm" -roman
- "Srećković" -roman
- "Šalu na stranu" - neka vrsta autobiografije
- "Priče o životinjama"
- "Jednodnevne mušice žive dulje"
- "Raj u najam"
- "Kućna apoteka za zdrave"
- "Pomozi sirotu na svoju sramotu"
- "Knjiga za porezne obveznike"

Dobavljeno iz "http://hr.wikipedia.org../../../e/p/h/Ephraim_Kishon_594f.html"

Posebno:Categories: Biografije, Izrael | Književnici | Mađarski književnici | Mađarski umjetnici | Filmski scenaristi | Filmski redatelji

##### Views

- Članak
- Razgovor
- Trenutna inačica

##### Traži

##### Drugi jezici

- Alemannisch
- Bosanski
- Česky
- Deutsch
- Ελληνικά
- English
- Esperanto
- Français
- עברית
- Magyar
- 日本語
- Nederlands
- Polski
- Română
- Русский
- Српски / Srpski